Държавен вестник, бр. 41, 2012 г., стр. 7

БРОЙ  41	
Д Ъ Р Ж А В Е Н  В Е С Т Н И К 	
СТР.  7  
Вземайки решение да предприемат продъл-
жителни усилия за насърчаване, улесняване и 
подкрепа на съвместни промишлени НИРД 
проекти между бизнеса, корпорациите или орга-
низациите (наричани по-нататък „организациите“) 
на двете страни,
се договориха за следното споразумение:
Член І – Цели
Страните определиха, че целите на това спо-
разумение са:
(а) Да насърчава дейностите на техните съот-
ветни частни сектори за интензифициране на дву-
странното промишлено сътрудничество в НИРД.
(б) Да улесняват идентифицирането на спе-
цифични проекти, партньорства или съдружия 
между организациите на България и Израел, 
които биха могли да доведат до промишлено 
сътрудничество в НИРД.
(в) Да координират и насочват подходящи 
правителствени ресурси и програми за подкрепа 
на промишленото сътрудничество и комерсиали-
зирането на резултатите от научноизследовател-
ските проекти.
(г) Да насърчават проектите за промишлено 
сътрудничество в НИРД между организациите на 
двете страни, които са били одобрени от всяка 
съответна страна.
Член ІІ – Определение
За целите на това споразумение промишлено 
сътрудничество в НИРД означава включително 
научноизследователска, развойна и демонстра-
ционна дейност, предназначена за развитие на 
нови продукти или процеси, които да бъдат 
комерсиализирани на световния пазар.
Член ІІІ – Органи на сътрудничество
1. Министерството на икономиката, енергети-
ката и туризма на България (наричано по-нататък 
„МИЕТ“) и Министерството на промишлеността, 
търговията и труда на Държавата Израел (нари-
чано по-нататък „МПТТ“) ще бъдат отговорни 
за прилагането на това споразумение и ще оп-
ределят органи на сътрудничество за целите на 
изпълнението на това споразумение.
2. Дирекция „Икономическа политика“ на 
МИЕТ от името на България (наричана по-нататък 
„ИП“) и Главният научноизследователски офис 
на МПТТ (наричан по-нататък „ГНО“) от името 
на Израел ще бъдат органите на сътрудничество 
за изпълнението на това споразумение. Те ще 
бъдат отговорни за техните съответни разходи 
за насърчаване и управление на целите на това 
споразумение, като пътни разходи, организиране 
на семинари и публикации.
Член ІV – НИРД проекти
1. Страните в рамките на своите компетенции 
и в съответствие с техните прилагани вътрешни 
закони, наредби, правила, процедури и механизми 
ще улесняват, подкрепят и насърчават проектите 
за сътрудничество в научноизследователската и 
развойната дейност в областта на технологиите 
и промишлеността (наричани по-нататък „проек-
тите“), инициатива на организации от България 
и Израел за съвместно развитие и последващо 
съвместно управление и маркетинг на продукти 
или процеси, основани на нови иновативни тех-
нологии, които да бъдат комерсиализирани на 
световния пазар.
2. Всеки партньор по проекта ще бъде обект на 
разпоредбите на прилаганите национални закони, 
разпоредби, правила, процедури и механизми 
на неговата съответна държава по отношение 
на съдействието и финансирането на проекти 
в НИРД от правителството на неговата страна, 
включително равнището на подкрепа и сроковете 
и условията, при които тази подкрепа може да 
бъде осигурена и ако е приложимо, задължението 
за заплащане на роялти (royalty).
3. Улесняването и насърчаването на проектите 
за сътрудничество могат да обхващат включително 
следните форми и методи:
(а) Организиране на срещи на организациите 
от България и Израел за съвместна преценка на 
възможностите за сътрудничество.
(б) Изпълнение на всякакви други дейности за 
промотиране на възможностите за сътрудничест-
во между организациите на България и Израел.
Член V – Честно и справедливо третиране
Всяка страна ще предоставя честно и спра-
ведливо третиране на физическите лица, пра-
вителствените агенции и други организации на 
другата страна, включени в изпълнението на 
дейности по това споразумение, в съответствие 
с техните прилагани вътрешни закони, наредби, 
правила, процедури и механизми.
Член VІ – Разкриване на информация
1. Всяка страна се задължава съгласно при-
лаганите вътрешни закони, наредби, правила, 
процедури и механизми да не предоставя без 
писменото съгласие на другата страна инфор-
мация за резултатите, постигнати в рамките на 
програмите за сътрудничество в НИРД в област­та 
на промишлеността, попадащи в обхвата на това 
споразумение, на трето лице, организация или 
която и да било друга държава или щат.
2. Всяка страна ще уведоми незабавно дру-
гата страна при възникването на каквото и да е 
изискване, въз основа на което тя може да бъде 
задължена да разкрие информация или документи, 
свързани с това споразумение, които иначе биха 
били конфиденциални.
3. Страната, задължена да разкрие информация, 
при всички случаи ще положи максимални усилия 
да гарантира, че лицето, на което информацията 
ще бъде разкрита при тези обстоятелства, ще пази 
конфиденциалност във всеки един момент от време 
и ще спазва разпоредбите на това споразумение.
Член VII – Права на интелектуална 
собственост
1. Партньорите по проектите, подкрепени въз 
основа на това споразумение, се задължават да 
предоставят на страните доказателства за дого-